Nicole Kidman

Nicole Kidman (sündinud 20. juunil 1967) on nii Austraalia kui ka Ameerika Ühendriikide kodakondsusega filminäitleja.

 Elukäik 
Nicole Kidman on sündinud Ameerika Ühendriikide Hawaii osariigi Honolulu linnas. Tema isa Tony Kidman oli Washingtonis rinnavähi uurija ja vahepeal Sydney Tehnikaülikooli õppejõud. Nicole elas Ameerika Ühendriikides kuni nelja-aastaseks saamiseni, misjärel kolis koos perega Austraaliasse. Kolmeaastaselt hakkas ta käima balletitundides. Ta õppis St. Martini noorteteatris, Austraalia noorteteatris ja Philip Streeti teatris.

 Filmikarjäär 
Nicole Kidmani filmikarjäär algas 14-aastaselt filmis "Bush Christmas". Seda filmi näidatakse tänini sageli jõulude ajal. Kui Nicole'i ema haigestus rinnavähki, langes Nicole Põhja-Sydney keskkoolist välja. Pärast ema tervenemist jätkas ta näitlejakarjääri. Ta mängis 1980. aastatel paljudes Austraalia filmides ja telesarjades, millest tuntumad on "BMX Bandits" ja lühisari "Bangkok Hilton".

Nicole mängis peaosa filmis "Tardunud vaikus" (1989) ja hiljem koos Tom Cruise'iga märulis "Kõuepäevad". 

Filmis "Billy Bathgate" mängis ta koos Bruce Willise ja Dustin Hoffmaniga ja aastal 1992 mängis ta Ron Howardi filmis "Kaugel eemal". Ta mängis naispeaosa filmis "Batman igaveseks" ja seejärel filmis "Daami portree".

Koos Tom Cruise'iga mängisid nad Stanley Kubricku viimases filmis "Silmad pärani kinni" (1999). Nicole mängis ühte kolmest nõiast filmis "Igapäevane nõiakunst" (1998).

Nicole Kidmani kutsealaselt edukaim aasta oli 2001, mil ta esines Oscarile kandideerinud filmis "Moulin Rouge" ja menukas õudusfilmis "Teised". Ent samal ajal ta lahutas abielu Tom Cruise'iga, mis pälvis kõmuajakirjanduse tähelepanu, ja vigastas "Moulin Rouge'is" mängides põlve nii hullusti, et tema osa filmis "Paanikatuba" sai Jodie Foster.

 Filmograafia 
 Aasta  Originaalpealkiri  Pealkiri  Roll  Märkused 1983  "Bush Christmas"   Helen  "BMX Bandits"   Judy   "Five Mile Creek"   Annie  telesari "Skin Deep"   Sheena Henderson  telefilm "Chase Through the Night"   Petra  telefilm 1984  "Matthew and Son"   Bridget Elliot  telefilm "Wills & Burke"   Julia Matthews  1985  "Archer's Adventure"  "Archeri seiklused"  Catherine  telefilm "Winners"   Carol Trig  telesarja 1. jagu 1986  "Windrider"   Jade   1987  "Watch the Shadows Dance"   Amy Gabriel  "The Bit Part"   Mary McAllister   "Room to Move"   Carol Trig  lühisari "An Australian in Rome"   Jill  telefilm "Vietnam"  "Vietnam"  Megan Goddard  lühisari 1988  "Emerald City"  "Smaragdilinn"  Helen  Esitatud Austraalia Filmiinstituudi parima naiskõrvalosatäitja auhinnale. 1989  "Dead Calm"  "Tardunud vaikus"  Rae Ingram   "Bangkok Hilton"   Katrina Stanton  lühisari 1990  "Days of Thunder"  "Kõuepäevad"  Dr. Claire Lewicki   1991  "Flirting"   Nicola   1991  "Billy Bathgate"  "Billy Bathgate"  Drew Preston  Esitatud parima naiskõrvalosatäitja Kuldgloobusele. 1992  "Far and Away"  "Kaugel eemal"  Shannon Christie   1993  "Malice"  "Õelus"  Tracy Kennsinger   "My Life"  "Minu elu"  Gail Jones  1995  "Batman Forever"  "Batman igaveseks"  Dr. Chase Meridian   "To Die For"   Suzanne Stone Maretto  Esitatud Briti Akadeemia parima naisnäitleja auhinnale, pärjatud parima komöödia- või muusikafilmi Kuldgloobusega. 1996  "The Leading Man"  "Liider"    "The Portrait of a Lady"  "Daami portree"  Isabel Archer   1997  "The Peacemaker"  "Rahutegija"  Dr. Julia Kelly   1998  "Practical Magic"  "Igapäevane nõiakunst"  Gillian Owens   1999  "Eyes Wide Shut"  "Silmad pärani kinni"  Alice Harford   2001  "Moulin Rouge!"  "Moulin Rouge"  Satine  Esitatud parima naisnäitleja Oscarile, pärjatud parima komöödia- või muusikafilmi Kuldgloobusega. "The Others"  "Teised"  Grace Stewart  Esitatud Briti Akadeemia parima naisnäitleja auhinnale ja parima draamfilmi naisnäitleja Kuldgloobusele. "Birthday Girl"  "Sünnipäevatüdruk"  Sophia/Nadia   2002  "The Hours"  "Tunnid"  Virginia Woolf  Pärjatud Oscari, Briti Akadeemia auhinna ja Kuldgloobusega. "Panic Room"  "Paanikatuba"  Steveni tüdruksõber  hääl 2003  "Dogville"  "Dogville"  Grace Margaret Mulligan  Esitatud parima draamafilmi naisnäitleja Kuldgloobusele. "The Human Stain"  "Rüvetatud au"  Faunia Farley  "Cold Mountain"  "Külmale mäele"  Ada Monroe   2004  "Birth"  "Sünd"  Anna  Esitatud parima draamafilmi naisnäitleja Kuldgloobusele. "The Stepford Wives"  "Stepfordi naised"  Joanna Eberhart   2005  "The Interpreter"  "Tõlk"  Silvia Broome   "Bewitched"  "Mu kallis nõiamoor"  Isabel Bigelow/Samantha  2006  "Fur: An Imaginary Portrait of Diane Arbus"  "Karusnahk: Diane Arbuse kujutletav portree"  Diane Arbus  "Happy Feet"  "Lustakad jalakesed"  Norma Jean  hääl 2007  "The Invasion"  "Invasioon"  Carol Bennell  "Margot at the Wedding"   Margot  "The Golden Compass"  "Kuldne kompass"  Marisa Coulter  2008  "Australia"  "Austraalia"  Lady Sarah Ashley  2009  "Nine"  "Üheksa"  Claudia Jenssen   2010  "Rabbit Hole"  "Jäneseurg"  Becca Corbett   2011  "Trespass"  "Sissetung"  Sarah Miller  2012  "The Paperboy"  "Ajalehepoiss"  Charlotte Bless 2013  "Stoker"  "Stoker"  Evelyn Stoker  "The Railway Man"  "Raudteemees"  Patti Lomax 2014  "Grace of Monaco"  "Grace: Monaco vürstinna"  Vürstinna Grace   "Before I Go to Sleep"  "Ei. Tohi. Magama. Jääda."  Christine Lucas   "Paddington"  "Paddington"  Millicent Clyde  2015  "Strangerland"   Catherine Parker   "Queen of the Desert"  "Kõrbekuninganna"  Gertrude Bell   "The Secret in Their Eyes"     Tootmisel  "Genius"   Aline Bernstein  Tootmisel  "Lion"     Tootmisel2017"The Beguiled""Petetud"Direktor Martha Farns­worth2018''Aquaman''Atlanna

 Tunnustus 
1995 – Kuldgloobus – parim komöödia- või muusikafilmi naispeaosatäitja ("To Die For")
2002 – Oscari kandidaat – parim naispeaosatäitja ("Moulin Rouge")
2002 – Kuldgloobus – parim komöödia- või muusikafilmi naispeaosatäitja ("Moulin Rouge")
2003 – Kuldgloobus – parima draamafilmi naispeaosatäitja ("Tunnid")
2003 – Hõbekaru Berliini filmifestivalil ("Tunnid")
2003 – Oscar – parima naispeaosatäitja ("Tunnid")
2017 – Kuldgloobus – parim naispeaosatäitja minisarjas või telefilmis ("Suured väiksed valed")
2021 – Kuldgloobus – parim draamafilmi naispeaosatäitja ("Being the Ricardos")
2024 – Ameerika Filmiinstituudi elutööauhind

 Isiklikku 
24. detsembril 1990 abiellus ta USA Colorado osariigis Telluride'i väikelinnas Tom Cruise'iga. Nicole ja Tom lapsendasid kaks last ning elasid USA-s Los Angeleses, Austraalias, USA Colorado osariigis ja New Yorgi linnas. Nad lahutasid abielu 2001. aastal. 25. juunil 2006 abiellus Kidman Sydneys kantrilaulja Keith Urbaniga.

 Välislingid 




Kategooria:Austraalia filminäitlejad
Kategooria:Ameerika Ühendriikide filminäitlejad
Kategooria:Sündinud 1967